text: Fugle-elskere vil have stor fredning af Tøndermarsken
  21 april 2010 kl. 12.17
  Frivillige aftaler med landbruget er ikke nok, siger ornitologerne.
  En rapport fra Danmarks Miljøundersøgelser viser, at de frivillige aftaler med landbruget om miljøvenligt jordbrug har haft effekt.
  - Men nu bruges ordningen stort set ikke mere, siger siger formanden for Dansk Ornitologisk Forening Christian Hjorth til Ritzau.
  - Frivillige ordninger har spillet fallit, og der er nu reelt kun den mulighed at sikre området med fredning eller statsligt opkøb, siger han.
  - Nu må miljøministeren handle. En ny fredning med erstatninger til landbruget én gang for alle eller aftaler om erstatningsjord kan være klar til vedtagelse inden nytår, siger Christian Hjorth.
  